stanford-oval/wikipedia huggingface dataset:
Holmos

Etruskilainen holmos, 600-luku eaa.
Holmos (m.kreik. ὅλμος) on antiikin aikainen keraaminen jalusta. Se tunnetaan vaasien muotona erityisesti kreikkalaisesta keramiikasta.
Holmos on muodoltaan korkea ja voimakkaasti profiloitu jalusta, jonka päälle asetettiin juhla-aterioilla käytettyjä suuria astioita, kuten dinos. Holmoksessa oli joskus koristeellisia aukkoja. On arveltu, että jalustan päällä ollut astia voitiin lämmittää holmoksen kautta.
Etruskilainen holmos, 700–600-luku eaa.
Faliskilainen holmos, n. 650–600 eaa.
Faliskilainen holmos, n. 630–600 eaa.
Aiheesta muualla

Kuvia tai muita tiedostoja aiheesta holmokset Wikimedia Commonsissa
Manu Chao

| José-Manuel Chao |
| --- | --- |
 Manu Chao vuonna 2018.
Henkilötiedot
Syntynyt: 21. kesäkuuta 1961 (ikä 63) Pariisi, Ranska
Ammatti:  muusikko, tuottaja
Muusikko
Taiteilijanimi:  Manu Chao, Oscar Tramor
Aktiivisena:  1984–
Tyylilajit:  mestiza, chanson, salsa, maailmanmusiikki, reggae, ska, punk
Soittimet:  kitara
Yhtyeet:  Mano Negra, Radio Bemba Sound System, Hot Pants, Los Carayos
Levy-yhtiöt:  Virgin Records, Because Music, Radio Bemba
Aiheesta muualla
www.manuchao.net
  [ Muokkaa Wikidatassa ] [ ohje ]  
Manu Chao (oik. José Manuel Thomas-Arthur Chao, s. 21. kesäkuuta 1961 Pariisi, Ranska) on ranskalais-espanjalainen laulaja. Hänen äitinsä on baski ja isänsä, kirjailija Ramón Chao, on La Coruñan kaupungista Galiciasta. Hän syntyi Ranskassa, jonne hänen vanhempansa olivat paenneet Francon diktatuuria vuonna 1956.
Manu Chaon musiikki tunnetaan useiden eri tyylien, kuten rockin, salsan, reggaen, cumbian, chansonin ja skan yhdistämisestä. Hänen levyillään lauletaan monilla eri kielillä, esimerkiksi englanniksi, ranskaksi, espanjaksi, portugaliksi, arabiaksi ja wolofiksi, niitä myös yhdistellen. Manu Chaon onkin sanottu luoneen kokonaan uuden mestiza-musiikkityylin, jota ovat sittemmin seuranneet ja edelleen kehittäneet useat muut artistit, muun muassa Amparanoia, Dusminguet, Los de Abajo, Wagner Pá ja Macaco.
Ennen soolouraansa Manu Chao soitti yhtyeissä kuten Hot Pants, Los Carayos ja Mano Negra, joista Mano Negra saavuttikin suurta suosiota varsinkin Latinalaisessa Amerikassa, Yhdysvalloissa ja Euroopassa. Oman uransa lisäksi Manu Chao on ollut mukana usean muun yhtyeen levyillä vierailevana artistina sekä toiminut esimerkiksi Amadou & Mariamin albumin tuottajana.
Varsinkin soolourallaan Manu Chao on tullut tunnetuksi myös poliittisesta kantaaottavuudestaan. Hän on sympatisoinut meksikolaista EZLN-liikettä, mikä on näkynyt muun muassa hänen levyillensä sisällyttämissä otteissa Subcomandante Marcosin puheista. Tämän lisäksi hän on esiintynyt useissa poliittisissa tapahtumissa, kuten Genovassa G8-maiden kokouksen yhteydessä järjestetyissä mielenosoituksissa vuonna 2001 sekä Tanskassa Ungdomshusetin tukimielenosoituksessa lokakuussa 2007. Myös hänen kappaleidensa sanoitukset sisältävät usein voimakasta yhteiskuntakritiikkiä.
Diskografia

Clandestino - LP (Virgin 1998)
Próxima estación esperanza - LP (Virgin 2001)
Radio Bemba Sound System - LP (Virgin 2002)
Babylonia en Guagua - DVD (Virgin 2002)
Siberie m'etait contée - CD + kirja (Radio Bemba 2004)
La Radiolina - LP (Because Music 2007)
Baionarena - LP (Live + DVD 2009)
Viva Tu (2024)
Kirjallisuutta

Chao, Ramón. "Un train de glace et de feu", 1994 (espanjankielinen käännös: "Mano Negra en Colombia. Un tren de hielo y fuego", 2001). Kirja Mano Negran junalla tehdystä kiertueesta Kolumbiassa.
Culshaw, Peter: Manu Chao. Maailman kiertäjä.  ((Clandestino. In Search of Manu Chao, 2013.) Suomentanut J. Pekka Mäkelä)  Helsinki:  Into, 2015.  ISBN 978-952-264-353-7
Robecchi, Alessandro. "Manu Chao. Música y libertad", 2000.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut.
Radiochango.com.
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Espanja  Ranska  BnF data  Katalonia  Saksa  Italia  Israel  Suomi (KANTO)  Yhdysvallat  Tšekki  Alankomaat  Puola 
Taiteenala:  Grammy Awards  MusicBrainz 
Henkilöt:  DDB 
Muut:  Europeana  IdRef
Krister Holmberg

| Mitalit> Maa:   Suomi.Miesten ammunta.MM-kilpailut  | Mitalit> Maa:   Suomi.Miesten ammunta.MM-kilpailut  | Mitalit> Maa:   Suomi.Miesten ammunta.MM-kilpailut  | Maa:   Suomi> Miesten ammunta. |
| --- | --- | --- | --- |
|  Kultaa | Barcelona 1998 | 10 m liikkuva maali, joukkue |  |
|  Kultaa | Plzeň 2008 | 50 m liikkuva maali |  |
|  Hopeaa | Milano 1994 | 10 m liikkuva maali |  |
|  Hopeaa | Lahti 2002 | 50 m liikkuva maali, sekajuoksut, joukkue |  |
|  Hopeaa | Plzeň 2008 | 10 m liikkuva maali, sekajuoksut |  |
|  Hopeaa | Heinola 2009 | 50 m liikkuva maali |  |
|  Hopeaa | Heinola 2009 | 50 m liikkuva maali, joukkue |  |
|  Hopeaa | Heinola 2009 | 50 m liikkuva maali, sekajuoksut, joukkue |  |
|  Pronssia | Milano 1994 | 10 m liikkuva maali, sekajuoksut |  |
|  Pronssia | Barcelona 1998 | 10 m liikkuva maali, sekajuoksut, joukkue |  |
|  Pronssia | Lahti 2002 | 50 m liikkuva maali, joukkue |  |
| EM-kilpailut  | EM-kilpailut  | EM-kilpailut  |  |
|  Kultaa | Göteborg 2003 | 10 m liikkuva maali, sekajuoksut |  |
|  Hopeaa | Tallinna 1998 | 10 m liikkuva maali, sekajuoksut, joukkue |  |
|  Hopeaa | Bordeaux 1999 | 50 m liikkuva maali, joukkue |  |
|  Pronssia | Thessaloniki 2002 | 10 m liikkuva maali, joukkue |  |
Krister Bertel Holmberg (s. 17. toukokuuta 1972 Tammisaari) on suomalainen riistamaaliampuja ja maailmanmestari. Hän edustaa Raseborgs Skyttaria, ja häntä valmentaa hänen isänsä Anders Holmberg.
Holmberg sijoittui Atlantan 1996 olympialaisten olympiakiväärikilpailussa kuudenneksi tuloksella 672,4 (578+94,4). MM- ja EM-kilpailuissa hän on voittanut useita mitaleja, joista kirkkain on Plzeňissä 2008 saavutettu MM-kulta 50 m liikkuvassa maalissa.
Ennätykset

| Laji | Ennätys | Ennätys | Päivä | Paikka | Paikka |
| --- | --- | --- | --- | --- | --- |
| Yleisen sarjan 10 m liikkuvamaali | SE | 392 | 9.4.2005 16.12.2007 | Inkoo Turku |  |
| Yleisen sarjan 50 m liikkuvamaali | SE | 596 | 4.8.2007 | Kuopio | SM |
| Yleisen sarjan 50 m liikkuvamaali, sekajuoksu | SE | 397 | 1.7.2000 |  |  |
SE=Suomen ennätys, SM=Suomen mestaruuskilpailut
Homositruunahappo

| Homositruunahappo |
| --- | --- |

Tunnisteet
IUPAC-nimi:  2-hydroksibutaani-1,2,4-trikarboksyylihappo
CAS-numero:  3562-74-1
PubChem CID:  28371
SMILES:  C(CC(CC(=O)O)(C(=O)O)O)C(=O)O
Ominaisuudet
Molekyylikaava:  C7H10O7
Moolimassa:  206,15 g/mol
Homositruunahappo (C7H10O7) on trikarboksyylihappoihin kuuluva orgaaninen yhdiste. Yhdistettä esiintyy eräissä entsyymeissä koentsyyminä. Homositruunahappo on kiraalinen yhdiste ja biologisesti tärkeä on erityisesti R-enantiomeeri.
Homositruunahappoa esiintyy erityisesti nitrogenaasientsyymeissä koentsyyminä. Se sitoutuu niin kutsuttuun nitrogenaasialayksikköön tässä entsyymikompleksissa ja koordinoituu molybdeeni- tai vanadiini-ioneihin, jotka ovat yhteydessä entsyymin rauta- ja sulfidi-ionien muodostamaan klusteriin. Koordinoituminen molybdeeniin tai vanadiiniin tapahtuu karbonyyli- ja hydroksyyliryhmien välityksellä. Homositruunahappo on välttämätön entsyymin toiminnalle, mutta tarkkaa syytä tähän ei vielä tunneta. Eliöt tuottavat homositruunahappoa asetyylikoentsyymi-A:sta ja α-ketoglutaarihaposta homositraattisyntaasientsyymin katalysoimana.
Paitsi nitrogenaaseissa homositruunahappoa esiintyy myös eräiden bakteerien tuottamissa polysakkarideissa. Esimerkiksi Streptomyces neyagawaensis-bakteeri tuottaa homositruunahaposta ja kolmesta riboosiyksiköstä koostuvaa ribositriiniä, joka on dekstraanisukraasientsyymin inhibiittori. Sitä on tutkittu käytettäväksi vaikuttavana lisäaineena hammastahnoissa.
Mycroft Holmes

| Mycroft Holmes |
| --- | --- |
 Mycroft Holmes Sidney Pagetin piirtämänä (1893)
Luoja(t):  Arthur Conan Doyle
Ensi- esiintyminen:  Kreikkalainen tulkki
Henkilötiedot
Ammatti:  hallituksen toimihenkilö
Sukupuoli:  mies
Kotipaikka:  Lontoo
Asuinpaikka:  Pall Mall
Suhteet
Sisarukset:  Sherlock Holmes
Infobox OKNimi-testi OK: 
Mycroft Holmes on Arthur Conan Doylen luoma kuvitteellinen hahmo. Hän on Sherlock Holmesin vanhempi veli, jonka huomio- ja päättelykyvyt ovat nuorempaa Holmesia ylivertaisemmat. Mycroftilta puuttuu kuitenkin kunnianhimoa ja toimintatarmoa, minkä johdosta hän ei käytä taitojaan salapoliisin työhön.
Mycroft Holmes esiintyy tai mainitaan neljässä Doylen Holmes-tarinassa: Kreikkalainen tulkki, Viimeinen tapaus, Autio talo ja Salaiset piirustukset.
Hahmo

Sherlock myöntää Mycroftin olevan häntä etevämpi huomio- ja päättelykyvyissä ja onkin kysynyt veljeltään apua tapauksien suhteen, ja tyypillisesti Mycroftin selitykset ovat osoittautuneet oikeiksi. Mycroftilla ei kuitenkaan ole kunnianhimoa ja toimintatarmoa vahvistamaan omia päätelmiään ja mieluummin tyytyy siihen, että hänen uskotaan erehtyneen kuin nähdäkseen vaivaa todistaakseen toisin. Hänelle ongelmien ratkaisu on enemmin harrastus kuin vakava työ.
»Jos salapoliisintaito rajoittuisi nojatuolissa järkeilemiseen, veljeni olisi suurin rikosten selvittäjä, joka koskaan on elänyt» 
(Sherlock Holmes, Kreikkalainen tulkki)
Mycroft Holmes on Sherlock Holmesia seitsemän vuotta vanhempi. John Watson kuvaa häntä Sherlockia kookkaammaksi ja tukevammaksi. Hänen kätensä ovat pulleat kuin hylkeen evät. Hänen kasvonsa ovat jykevät ja niissä on samanlaista piirteitten terävyyttä kuten veljellään. Hänen syvällä olevissa harmaissa silmissä on kaiken aikaa poissaoleva, sisäänpäin kääntynyt katse.
Mycroftin tarkkaa ammattia ei anneta kirjoissa. Erinomaisen laskupäänsä ansiosta hänen sanotaan toimivan eräitten hallituksen virastojen tilintarkastajana.. Myöhemmin Sherlock kertoo Mycroftin olevan vähäisessä virassa maan hallituksessa, joskin ajoittain kuvaus "Mycroft on maan hallitus" ei ole kaukaa haettu. Hän on itse luonut asemansa ja tehnyt itsestään korvaamattoman. Kaikkien virastojen päätökset lähetetään hänelle ja hän onkin kuin keskusasema, joka pitää kaiken tasapainossa. Hänen sanansa on ratkaissut valtakunnalliset päätökset kerta toisensa jälkeen.
Mycroft Holmes asustaa Pall Mallilla. Hän on myös yksi Diogenes-kerhon perustajajäsenistä.
Holger-Madsen

Holger-Madsen (vuoteen 1911 saakka Holger Madsen, 11. huhtikuuta 1878 Kööpenhamina – 30. marraskuuta 1943 Kööpenhamina) oli tanskalainen elokuvaohjaaja ja näyttelijä.
Kellosepän perheeseen syntynyt Holger-Madsen aloitti teatteriuransa Rønnessä vuonna 1896. Hän työskenteli vuoteen 1912 saakka Kööpenhaminan Casino-teatterissa ja vuosina 1912–1914 Dagmar-teatterissa. Holger-Madsenin elokuvaura alkoi näyttelijänä vuonna 1907. Hänen ensimmäinen ohjaustyönsä oli Kun en Tigger vuonna 1912. Vuosina 1913–1920 Holger-Madsen työskenteli Nordisk Films Kompagnilla, jolle hän ohjasi noin 80 elokuvaa. Niistä tunnetuimpia ovat Opiumsdrømmen (1914), Evangeliemandens Liv (1915), Ned med Vaabnene! (1915), Pax æterna (1917) ja Avaruuslaiva (Himmelskibet, 1918). Ohjaaja tuli tunnetuksi tyyliniekkana, jonka elokuville oli ominaista taidokas valaistus ja kuvan sommittelu syvyyssuunnassa.
Vuodesta 1920 lähtien Holger-Madsen työskenteli Saksassa, jossa hän ohjasi lähes 15 elokuvaa. Oltuaan välillä teatterinäyttelijänä ja -ohjaajana Tanskassa hän palasi kotimaahansa lopullisesti vuonna 1930. Holger-Madsenin viimeinen elokuva oli Sol over Danmark vuonna 1936. Vuodesta 1937 lähtien hän toimi elokuvateatterin johtajana.
Elokuvia

Sielunvaras, 1916
Aiheesta muualla

Elonet: Holger-Madsen
Internet Movie Database: Holger-Madsen (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Yhdysvallat  Alankomaat  Puola 
Henkilöt:  Deutsche Biographie  DDB  Elonet
Homotsygootti

Samaperintäisellä eli homotsygootilla solulla tai yksilöllä on parillisen kromosomiston tietyssä tai tietyissä geenipaikoissa sama geenimuoto. Suvullisilla eliöillä kummaltakin vanhemmalta saatu geenimuoto on siis samanlainen. Samaperintäisen vastakohta on eriperintäinen eli heterotsygootti, jolla vanhemmilta saadut geenimuodot ovat erilaisia.
Itsesiittoinen lisääntymistapa (esimerkiksi monilla kasveilla) johtaa korkeaan tai lähes täydelliseen samaperintäisyyteen. Samoin sukusiittoisuuden muut muodot lisäävät samaperintäisten osuutta.
Honda Shigetsugu

Honda Shigetsugu (1529 – 9. elokuuta 1596), tunnetaan myös nimellä Honda Sakuzaemon, oli japanilainen samurai, joka palveli Tokugawa-klaania. Vuonna 1565 hänet nimettiin Kōriki Kiyonagan ja Amano Yasukagen ohella yhdeksi Mikawan kolmesta bugyōsta, joiden oli määrä hoitaa provinssin sisäisiä asioita. Hän myös taisteli useissa taisteluissa Tokugawa Ieyasun joukoissa, ja tuli tunnetuksi nimellä "Paholais-Sakuza" tunnustuksena raivokkuudestaan. Honda Narishige oli hänen poikansa.
Change of Habit

| Change of Habit |
| --- | --- |

Ohjaaja:  William A. Graham
Käsikirjoittaja:   Eric Bercovici  John Joseph  James Lee  Richard Morris  S.S. Schweitzer 
Tuottaja:   Joe Connelly  Irving Baley 
Säveltäjä:  Billy Goldenberg
Kuvaaja:  Russell Metty
Leikkaaja:  Douglas Stewart
Pääosat:   Elvis Presley  Mary Tyler Moore 
Valmistustiedot
Valmistusmaa:  Yhdysvallat
Tuotantoyhtiö:   Universal  NBC 
Levittäjä:  Universal Studios Netflix
Ensi-ilta:  1969
Kesto:  93 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Change of Habit oli Elvis Presleyn viimeinen näytelmäelokuva kaikista 31:stä. Se oli myös ainoa Presleyn elokuva, jota ei nähty teattereissa Suomessa.
Elokuvan menestyksen takasi Presleyn vuonna 1968 tekemä comeback. Comeback tapahtui Elvis-nimeä kantaneen, sittemmin paremmin nimellä  '68 Comeback Special tunnetun musiikkishown ansiosta, joka oli vuoden katsotuin viihdelähetys maailmalla. Show nähtiin NBC-kanavalla, mikä selittää osaltaan myös sen, miksi NBC oli mukana tuottamassa tätä elokuvaa.
Juoni

Elvis esittää elokuvassa New Yorkin ghetossa ilmaista klinikkaa pitävää lääkäri John Carpenteria, joka saa avukseen kolme sairaanhoitajaa tietämättä heidän olevan nunnia.
Elokuva poikkeaa aikaisemmista Elvis-elokuvista tyylinsä osalta, sillä elokuvassa on jonkin verran myös yhteiskuntakriittiistä otetta.
Rooleissa

| 0 | 1 | 2 |
| --- | --- | --- |
|  Elvis Presley  | … |  Dr. John Carpenter   |
|  Mary Tyler Moore  | … |  Sister Michelle   |
Arvioita

Video-oppaassa vuodelta 1994 Bello Romano kutsuu elokuvaa laihaksi samarialaisdraamaksi ja antaa sille yhden tähden viidestä, mikä vastaa sanallista arviota ”huono”.
Aiheesta muualla

Change of Habit Internet Movie Databasessa (englanniksi)
The Elvis Movie Guide (Arkistoitu – Internet Archive)
Homselänjärvi

| Homselänjärvi Гомсельга, Gomselga |
| --- | --- |
Valtiot:  Venäjä
Tasavalta:  Karjalan tasavalta
Piiri:  Kontupohjan piiri
Kunnat:  Kentjärvi
Koordinaatit:  62°02′53″N, 34°00′07″E
Vesistöalue ja valuma-alueen tietoja
Päävesistöalue:  Suojoki
Mittaustietoja
Pinnankorkeus:  53 m
Pituus:  8 km
Leveys:  1,2 km
Rantaviiva:  22,6 km
Pinta-ala:  3,5 km²
Tilavuus:  0,018 km³
Keskisyvyys:  5,1 m
Valuma-alue:  61,3 km²
 fiHomselänjärvi 
Homselänjärvi (lyydiksi Homselgänd’äŕv, ven. Го́мсельга, Gomselga) on Suojoen vesistöön kuuluva järvi Karjalan tasavallan Kontupohjan piirin Kentjärven kunnassa Venäjällä. Sen pinta-ala on 3,5 neliökilometriä, valuma-alueen laajuus 61,3 neliökilometriä ja keskisyvyys 5,1 metriä.
Homselänjärvi koostuu läntisestä (ven. Gomselgskoje) ja itäisestä (Gomselga) selästä. Siihen virtaa viisi puroa. Järvi laskee Kentjärveen Angozeron kautta. Kalalajeja ovat kuore, hauki, lahna, säyne, pasuri, made, kiiski ja kivisimppu.
Järven rannalla sijaitsee Homselän kylä.
Holyhead

| Holyhead Caergybi |
| --- | --- |
 Holyheadin kaupungintalo
 Holyhead
 Koordinaatit: 53°19′N, 4°38′W 
Valtio:  Yhdistynyt kuningaskunta
Osa:  Wales
Kreivikunta:  Anglesey
Väkiluku (2011):  11 431
 
 www.holyhead.com 
Infobox OKVirheellinen NIMI-arvo: 
Holyhead (kymriksi Caergybi) on Angleseyn hallintoalueen suurin kaupunki Pohjois-Walesissa. Kaupunki sijaitsee Holy Islandin saarella hallintoalueen suurimman saaren Angleseyn luoteispuolella.
Lauttaliikenne Holyheadin satamasta Irlantiin alkoi vuonna 1801, mutta kaupungin kasvu kiihtyi parikymmentä vuotta myöhemmin, kun sinne vedettiin maantie Englannin puolelta Shrewsburystä ja sitten rautatie Chesteristä.
Nykyisin kaupungin satama on vilkkain Britannian ja Irlannin välisen lauttaliikenteen satamista.
Aiheesta muualla

Kuvia tai muita tiedostoja aiheesta Holyhead Wikimedia Commonsissa
Kaupungin viralliset kotisivut (kymriksi ja englanniksi)
Homselkä

| Homselkä Гомсельга, Gomselga Homselg |
| --- | --- |
 Talo Homselän kylässä.
 Homselkä
 Koordinaatit: 62°3′17″N, 33°57′42″E 
Valtio:  Venäjä
Tasavalta:  Karjalan tasavalta
Piiri:  Kontupohjan piiri
Kunta:  Kentjärvi
Hallinto:  
 – Asutustyyppi:  kylä
Väkiluku (2013):  3
Infobox OKVirheellinen NIMI-arvo: 
Homselkä eli Honkaselkä (ven. Го́мсельга, Gomselga; karjalaksi Homselg, Homšelg, Homšelgänkylä) on kylä Karjalan tasavallan Kontupohjan piirin Kentjärven kunnassa Venäjällä. Se sijaitsee Homselänjärven rannalla 10 kilometriä Kentjärveltä lounaaseen. Kylässä on kolme asukasta (vuonna 2013).
Homselän kylä mainitaan 1600-luvun asiakirjoissa. 1800- ja 1900-lukujen vaihteessa se kuului Suojun volostin Naamoilan kyläkuntaan. Vuonna 1905 kylässä oli 36 taloa, koulu ja 233 asukasta. Homselän asukkaat olivat lyydiläisiä.
Neuvostoaikana perustettiin Petrovskin piiriin kuulunut Homselän kyläneuvosto, joka käsitti myös Dvortšan (ven. Dvorets), Haljärven (Gallezero), Isajanselän (Isajeva Selga), Ješšun (Vehnjaja Lamba), Joenkylän (Retška-Liptšega), Liptšagan (Liptšega), Martoisen (Vidanlamba) ja Utukan (Utuki) kylät. Vuonna 1933 niissä oli 819 asukasta, joista valtaosa oli karjalaisia. Homselän kylässä asukkaita oli 342. Myöhemmin Homselkä liitettiin Kentjärven kyläneuvostoon.
Nykyään Homselässä on lähinnä kesäasutusta. Siellä toimii lomakylä ja tiedeakatemian biologinen tutkimusasema. Kylän rakennusmuistomerkkeihin kuuluu kaksi vanhaa asuintaloa.
Holland-luokka (risteilijä)

| Holland-luokka |
| --- | --- |


Tekniset tiedot
Uppouma:  1 sarja: 3 840 t 2 sarja: 3 970 t
Pituus:  1 sarja: 93,3 m 2 sarja: 94,7 m
Leveys:  14,8 m
Syväys:  5,41 m
Koneteho:  10 000 hv
Nopeus:  20 solmua
Miehistöä:  324
Aseistus
Meritorjunta:  2 × 5,9" tykkiä 6 × 4,7" tykkiä 4 × 3" tykkiä 4 × 1 naulan tykkiä 2 × 450 mm torpedoputkea
Holland-luokka oli Alankomaiden Kuninkaallisen laivaston panssarikansiristeilijäluokka, johon kuului kuusi kahdessa erässä 1800-luvun lopulla valmistettua alusta.
Suunnittelu

Suunnitelma perustui Britannian kuninkaallisen laivaston Apollo-luokan risteilijöihin. Ensimmäiset kolme alusta olivat 93,3 metriä pitkiä ja loput kolme 94,7 metrisiä. Kaikkien alusten leveys oli 14,8 ja syväys 5,41 metriä. Ensimmäisten alusten uppouma oli 3 900 tonnia, ja loppujen kolmen 133 tonnia enemmän.
Alusten propulsiojärjestelmä koostui kaksi akselisesta höyrykoneesta, joka tuotti 10 000 ihp:tä. Se mahdollisti 20 solmun huippunopeuden. Alusten suojana oli viisi senttimetriä paksu panssarikansi. Pääaseistuksena oli kaksi 150 millimetrin tykkiä yksittäin asennettuina. Apuaseina oli kuusi 120 millimetrin ja neljä 76 millimetrin tykki yksittäin asennettuina.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Hr. Ms. Holland | Amsterdamin telakka | 1895 | 4. lokakuuta 1896 | 1898 | poistettu alusluettelosta 1920 |
| Hr. Ms. Zeeland | De Schelde | 1895 | 1897 | 1898 | poistettu alusluettelosta 1924 |
| Hr. Ms. Friesland | Wilton Fijenoord | - | 1896 | - | poistettu alusluettelosta 1913 |
| Hr. Ms. Gelderland | Wilton Fijenoord, Rotterdam | 1. marraskuuta 1897 | 28. syyskuuta 1898 | 1900 | upotettu 16. heinäkuuta 1944 |
| Hr. Ms. Noord Brabant | De Schelde | 31. elokuuta 1897 | 17. tammikuuta 1899 | 1. maaliskuuta 1900 | tuhoutunut 17. toukokuuta 1940 |
| Hr. Ms. Utrecht | Amsterdamin telakka | - | 14. heinäkuuta 1898 | - | poistettu alusluettelosta 1913 |
Jenny Holzer

Jenny Holzer (s. 1950) on yhdysvaltalainen videotaiteilija ja käsitetaiteilija.
Holzerin teokset ovat feministisiä ja poliittisia, myös kulutuskriittisiä. Menetelmänä ovat usein julisteet, valotaulut, liikkuva kuva ja mainokset.
Holzer tunnetaan parhaiten mainostauluissa olleista teoksistaan ja eri rakennuksiin tehdyistä projektioista ja led-valoista. Sanat ovat yleensä keskeisessä asemassa.
Holzerin ensimmäisiä julkisiä teoksia oli Truismit 1977–1979. Ne olivat anonyymejä aforismeja ja statementtejä, joita Holzer liisteröi eri puolille Manhattania.
Aiheesta muualla

Kuvia tai muita tiedostoja aiheesta Jenny Holzer Wikimedia Commonsissa
Cheim & Read galleria, New York (Arkistoitu – Internet Archive)
Rudolf Holtz

Rudolf Holtz on  säveltäjä ja muusikko Paul Fagerlundin käyttämä salanimi. Irwin Goodman käytti samaa salanimeä 1970-luvun lopulla, kun hänellä oli verovelkoja ulosotossa ja hän halusi välttää tekijänoikeuspalkkioiden ulosmittausta.
Rudolf Holtz -salanimellä julkaistiin yli 70 sävellystä vuosina 1976–1979. Tuotannon laajuus antaa ymmärtää molempien, sekä Irwinin että Fagerlundin, antaneen sävellyksiin panoksensa.
Aiheesta muualla

Rudolf Holtz Discography at Discogs.
Rostislav Holthoer

Rostislav Holthoer (29. heinäkuuta 1937 Helsinki – 28. huhtikuuta 1997) oli suomalainen egyptologi.
Holthoer oli Helsingin yliopiston egyptologian dosentti vuodesta 1979 ja Uppsalan yliopiston egyptologian varsinainen professori vuodesta 1980. Holthoer oli Suomen ensimmäinen egyptologi. Hän tuli tunnetuksi taitavana tieteen popularisoijana. Monet muinaista Egyptiä käsittelevät lehtiartikkelit ja radioesitelmät ovat hänen tekemiään. Hän osallistui monen televisio-ohjelman tekemiseen ja kokosi alan näyttelyitä Suomessa.
Holthoerin erikoisalana oli muinaisen Egyptin arkikulttuuri. Hänen vuonna 1977 ilmestynyt väitöskirjansa käsitteli egyptiläistä keramiikkaa ja sen valmistusta. Vuosina 1961–1966 hän oli arkeologijäsenenä mukana Pohjoismaiden ja Suomen Nubian-retkikunnissa.
Holthoer oli Suomen Egyptologisen Seuran perustaja ja sen puheenjohtaja vuodesta 1969. Hän osallistui muun muassa Kairon Egyptiläisen museon uudistusprojektiin ICOM:in johdolla vuonna 1979 ja faarao Tutankhamonin haudan esineistöä käsittelevään julkaisutoimintaan.
Vuonna 1978 Holthoer oli ensimmäisen Suomesta Egyptiin suuntautuneen arkeologiretkikunnan johtaja. Holthoerille myönnettiin 1982 valtion tiedonjulkistamispalkinto yhteistyöstä ohjaaja Heikki Partasen kanssa Ramses ja unet -elokuvan teossa. Vuonna 1991 Holthoer nimitettiin Suomen edustajaksi Nubian muinaismuistomerkkien pelastamista käsittelevään Unescon toimeenpanevaan komiteaan.
Holthoerin isoisä oli kenraaliluutnantti Konstantin Aleksandrovitš Holthoer, joka asettui Venäjän vallankumouksen aikana perheineen Suomeen. Molemmat on haudattu Helsinkiin Hietaniemen hautausmaalle.
Aiheesta muualla

Hietaniemen kivet kertovat (Arkistoitu – Internet Archive)
Kulttuurimatkalla muinaiseen Egyptiin. Podcast Yle Areena
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Israel  Suomi (KANTO)  Yhdysvallat  Alankomaat  Vatikaani 
Henkilöt:  Elonet  Uppslagsverket Finland 
Muut:  IdRef
Holubivka

| Holubivka (Голубівка) Голубовка |
| --- | --- |
 lippu:  vaakuna
 Holubivka
 Koordinaatit: 48.6342°N, 38.6470°E 
Valtio:  Ukraina
Alue:  Luhanskin alue
Piiri:  Altševsk
Perustettu:  1764
Kaupungiksi:  1962
Pinta-ala  (kaupunkipiirin pinta-ala):  
 – Kokonaispinta-ala:  34,96 km²
Väkiluku (2013):  28 529
Suuntanumero(t):  +380-6446
 
 kirovsk-rada.gov.ua 
Infobox OKVirheellinen NIMI-arvo: 
Holubivka (ukr. Голубівка, ven. Голубовка, Golubovka), aiemmin Kirovsk (ukr. Кіровськ), on kaupunki Luhanskin alueella Itä-Ukrainassa, linnuntietä noin 50 kilometriä Luhanskista länteen ja runsas 7 kilometriä Kadijivkan kaupungin keskustasta pohjoiseen.
Vuonna 2013 Kirovskin kaupunkipiirissä asui Ukrainan tilastokeskuksen arvion mukaan 36 280 asukasta. Asukkaista 28 529 oli Kirovin kaupungista, jonka lisäksi kaupunkipiiriin kuului kolme kaupunkimaista taajamaa ja noin 300 maaseutuasukasta.
Ainakin toukokuun 2014 lopulla seudulla oli Ukrainan hallitusvaltaa vastustavia separatisteja.